Diari Oficial de la Generalitat Valenciana


Sumari del DOGV 7610, del 08-09-2015 (2015/7303)

Notificació de la sentència dictada en el procediment de guarda i custòdia contenciosa número 1397/2014.
--------------------------------------------------------------------------------------------------------

### Dades del document

Número de DOGV
:   7610

Data del DOGV
:   08-09-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7303


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia contenciosa número 1397/2014. [2015/7303]  
Que dicta: José Esteban Briz Recio, secretari del Jutjat de Primera Instància número 26 de València.  
Judici: guarda i custòdia contenciós 001397/2014-M.  
Part demandant: Gisela Isabel Villalta López.  
Part demandada: Víctor Andrés Bajaña López, rebel·lia processal.  
Ministeri fiscal  
En el judici de referència s'ha disposat notificar a la part demandada la sentència, l'encapçalament i la dispositiva de la qual són literalment com seguix:  
  
«Sentència número 547/2015  
València, 9 de juliol de 2015  
Part demandant: Gisela Isabel Villalta López.  
Advocada: Irene Sánchez Cuerda.  
Procuradora: M. José Vivo Soriano.  
Part demandada: Víctor Andrés Bajaña López.  
Ministeri fiscal  
Mercedes Miñana Arnao, magistrada jutgessa del Jutjat de Primera Instància número 26 de València, he vist les presents actuacions en matèria de mesures sobre fills menors, seguides en este jutjat a instàncies de Gisela Isabel Villalta López contra Víctor Andrés Bajaña López, declarat en rebel·lia, en què ha sigut part el ministeri fiscal.  
  
Dispositiva  
Estime la demanda plantejada per Gisela Isabel Villalta López contra Víctor Andrés Bajaña López, declarat en rebel·lia, en què ha sigut part el ministeri fiscal, i procedix a adoptar les mesures definitives següents respecte a les filles comunes, K. L. i A. A.  
1. Ambdós progenitors tindran la pàtria potestat sobre les menors, si bé s'atribuïx a la demandant l'exercici en exclusiva de la pàtria potestat i la guàrdia i custòdia de les dos filles.  
2. Se suspén el dret de visites del demandat amb les menors fins que s'inste la represa per l'interessat, moment en què s'avaluarà la conveniència de reprendre-les de manera gradual en interés de les filles.  
  
3. El pare haurà d'abonar en concepte de contribució als aliments de les menors la quantitat de 150 euros mensuals per a cada una d'elles, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística, i contribuirà a les despeses extraordinàries, i abonarà la meitat de les que s'acrediten i siguen necessàries o hagen sigudes consensuades per les parts.  
Tot això sense fer una especial condemna en les costes d'este procediment.  
Contra esta interlocutòria es pot interposar recurs d'apel·lació que haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i s'haurà d'acompanyar resguard que acredite haver efectuat el depòsit de 50 euros en el compte de depòsits i consignacions d'este jutjat, obert en el Banc de Santander, llevat que la persona recurrent tinga concedit el benefici de justícia gratuïta. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Esta és la meua sentència, que pronuncie, mane i firme.»  
  
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte, per a portar a efecte la diligència de notificació de la sentència al demandat rebel, Víctor Andrés Bajaña López.  
  
València, 10 de juliol de 2015.- El secretari judicial: José Esteban Briz Recio.